Tirolo (Aŭstrio)

Tirolo (germane: Tirol [tiROL]) estas federacia lando de Aŭstrio. La ĉefurbo estas Innsbruck. Pro sia pitoreska situo meze en la Alpoj Tirolo allogas turistojn kaj ŝatantojn de vintraj sportoj. La plej alta monto de Tirolo estas la 3.798 metrojn alta Großglockner [grosglokner], la plej grava rivero nomiĝas Inn [in]. Komence de 2025 en la federacia lando vivis 777 660 loĝantoj. Ĉiuj partoj de la federacia lando apartenas al la Eŭropa Regiono Tirolo-Sudtirolo-Trentino. Komunumoj La plej larĝaj urbaj komunumoj estas Hall in Tirol Innsbruck, la administra, ekonomia kaj kultura centro Landeck Kitzbühel Kufstein Distriktoj La aŭstra federacia lando Tirolo konsistas el 8 distriktoj: distrikto Imst distrikto Innsbruck distrikto Kitzbühel distrikto Kufstein distrikto Landeck distrikto Lienz, aŭ orienta Tirolo, apartigita de la resto de Tirolo pro la forpreno de Sudtirolo al Italio distrikto Reutte distrikto Schwaz La aliaj 7 distriktoj, per la dividiĝoj de suda kaj orienta Tirolo vole-nevole ricevis la praktikan nomon "norda Tirolo". Estas nenia oficiala termino "okcidenta Tirolo". La urbo Innsbruck kalkuliĝas kiel eksterdistrikta urbo, aparta de la ĝin ĉirkaŭa distrikto Innsbruck. Geografio La teritorio ampleksas areon de 12 648,38 kvadrataj kilometroj, kio rezultigas loĝdenson de 61,5 loĝantoj/km². Per tiu areo, Tirolo estas la tria plej granda federacia lando en Aŭstrio. Ĝi limas al Vorarlbergo okcidente, Salcburgio kaj Karintio oriente, la federacia lando Bavario de Germanio norde, la kantono Grizono de Svislando sudokcidente, kaj al Sudtirolo kaj la provinco Beluno de Italio sude. El ĉiuj aŭstraj federaciaj landoj, ĝi havas la plej longan eksteran limon je 719 kilometroj kaj la plej malgrandan procentaĵon de sia areo kiel konstanta loĝregiono (12,44%). Eksteraj ligiloj Oficiala retejo (germane)